|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Belarús** (en belaruso: *Беларусь*, *"Biełaruś"*, [bʲɛlaˈrusʲ] (AFI); en ruso: *Белоруссия*, *"Belorussia"*), oficialmente a **República de Belarús**, é un país sen saída ao mar de Europa Oriental. Limita ao norte con Letonia, ao norte e ao leste con Rusia, ao sur con Ucraína, ao leste con Polonia e ao leste e ao norte con Lituania. A súa capital é Minsk, e outras cidades de importancia son Brest, Hrodna, Homieĺ, Mahilioŭ e Viciebsk. Máis do 40% dos seus 207.600 km2 son bosques, e os sectores económicos de maior peso son as empresas de servizos e as empresas industriais.

Até o século XX, os belarusos careceron da oportunidade de crear unha identidade nacional distintiva porque durante a historia os territorios da actual Belarús pertenceron a varios países diferentes, incluíndo o Principado de Polotsk, o Gran Ducado de Lituania, a República das Dúas Nacións, o Imperio Ruso. Logo da revolución rusa de 1917, Belarús declarou a súa independencia como a República Nacional Belarusa (1918-19), e posteriormente pasou a ser unha república constituínte da Unión Soviética, a República Socialista Soviética de Belarús.

As fronteiras actuais do país teñen a súa orixe en 1939, coa incorporación á república de territorios até antón pertencentes á Segunda República Polaca logo da invasión soviética de Polonia, en virtude dos termos do Pacto Ribbentrop-Molotov entre a URSS e o Terceiro Reich Alemán. A nación e o territorio quedaron devastados logo da segunda guerra mundial, onde Belarús perdeu a terceira parte da súa poboación e máis da metade dos seus recursos económicos. A república foi rehabilitada nos anos posteriores á guerra.

O Parlamento da República declarou a soberanía de Belarús o 27 de xullo de 1990, e trala caída da Unión Soviética, Belarús declarouse independente o 25 de agosto de 1991. Aliaksandr Lukašenka é presidente do país desde 1994. Durante a súa presidencia, Lukašenka continuou con políticas da era soviética, como a propiedade estatal da economía, a pesar das obxeccións dos gobernos occidentais. Segundo algunhas organizacións, as eleccións non son limpas, e os opositores políticos sofren forte represión. Desde 2000, Belarús e Rusia asinaron un tratado para unha maior cooperación.

A maioría dos 9,5 millóns de habitantes de Belarús moran nas áreas urbanas próximas a Minsk ou nas capitais das outras rexións. Máis do 80% da poboación son nativos belarusos, o resto compóñena minorías de rusos, polacos e ucraínos. Desde un referendo en 1995, o país ten dúas linguas oficiais, o belaruso e o ruso. A Constitución de Belarús non declara unha relixión oficial, aínda que a principal relixión no país é o cristianismo ortodoxo, mentres que a segunda máis popular, o catolicismo, ten un seguimento moito menor en comparación.

É un estado completamente chan (non supera os 300 m sobre o nivel do mar), dividido en tres zonas xeográficas ben diferenciadas: a do norte, poboada de lagos; a meseta boscosa central; e a parte sur, moi pantanosa e deshabitada, chamada pantanos de Prypett.

Etimoloxía
----------

Belarús (en belaruso **Bielaruś**) significa literalmente *Rutenia branca* (*Biel* = Branco/a *Rus* -nome medieval que se daban os estados eslavos orientais xeralmente cun goberno monárquico que reunía a unha federación de "tribos"- ou *Rusiya* -Rusia-). Por este motivo ocasionalmente, especialmente cando se atopou baixo o dominio do tsarato ruso a rexión era chamada en español **Rusia Branca**. En canto á cualificación de "Branca" parece derivar da cor emblemática elixida para diferenciala do pobo dos rusos e dos ucraínos.

Ata 1991, o país denominouse de acordo coa forma en lingua rusa (Белоруссия, *Belorússiya)* mesmo na lingua propia do país, alternando alí coa local (Беларусь, *Belarús),* ambas as dúas relacionadas etimoloxicamente co nome medieval*.* Por esa razón, na meirande parte das linguas máis faladas do mundo o nome deste país baseouse tradicionamente no topónimo ruso: *Byelorussia* ou *Belorussia* en inglés, *Biélorussie* en francés, *Bielorussia* en italiano, *Bielorrússia* en portugués ou *Bielorrusia* en castelán. Noutras, como en alemán (*Weißrussland*), o topónimo é unha tradución crúa.

En 1991, canda a disolución da URSS e a independencia das repúblicas que a integraban, o Soviet Supremo da República Socialista Soviética de Belarús decretou que o nome do país había ser República de Belarús, tanto en belaruso coma en ruso (grafado Рэспубліка Беларусь, *Respublika Bielaruś* e Республика Беларусь, *Respublika Belarus* respectivamente). Dende entón, no eido diplomático, tódolos países empregan formas baseadas nesta forma oficial vernácula, incluída Rusia, sen prexuízo de que organismos reguladores dalgunhas linguas manteñan a vixencia das formas anteriores e mesmo as recomenden con base na tradición da propia lingua e rexeitando mudanzas ao abeiro de resolucións políticas.

Historia
--------

*Artigo principal**:* Historia de Belarús.
A actual poboación eslava de Belarús estableceuse aí entre os séculos VI e VIII. Os primeiros eslavos orientais entraron en contacto cos varengos ou varegos e estiveron organizados baixo Rus, notablemente no principado de Pólatsk, na actual Belarús do norte.

Para o século XIII, os principados de Belarús foron gravemente prexudicados pola invasión dos cruzados bálticos. Os territorios belarusos pertenceron na maioría ao novo Gran Ducado de Lituania. A cidade de Voruta, cuxa localización é aínda descoñecida, foi a primeira capital deste estado. Este ducado tamén incluíu un número de territorios do Rus e Samoxicia. Non houbo discriminación contra ningunha das nacións ou relixións nin ningunha tensión maior entre eles e o seu pobo, todos gobernados polas súas propias rexións. Lingua oficial do Gran Ducado de Lituania foi o antigo idioma báltico (chamado lituano e ruteno).

O Gran Ducado ocupaba gran parte de Europa do Leste desde o Mar Báltico ata o Mar Negro no século XV. Desde o 2 de febreiro de 1386, cando o Gran Duque lituano Jogaila foi coroado rei de Polonia, o Gran Ducado uniuse con Polonia nunha unión persoal baixo un monarca. En 1569, Polonia e o Gran Ducado fundíronse no estado da Mancomunidade Lituano-Polaca. Esta unión permaneceu unida ata a constitución (que foi a primeira en Europa e segunda no Mundo ) de maio de 1791, a cal aboliu todas as subdivisións dos estados e fundiuse no reino de Polonia. Con todo, o novo estado foi anexionado despois pola Rusia Imperial, Prusia e Austria por mor das Particións de Polonia de 1795.

Tras a Revolución Rusa de 1917, ao final da ocupación alemá durante a primeira guerra mundial, o 25 de marzo de 1918, os belarusos declararon a súa independencia por primeira vez, pero a República Popular Belarusa (Беларуская Народная Рэспубліка) durou pouco e non puido seguir sendo independente. Na Belarús actual a independencia da BNR non é considerada un feito de importancia, pero a oposición ao presidente Lukašenka celebra o 25 de marzo anualmente.

En 1919, foi declarada a RSS Belarusa, que en 1922 se converteu nun dos membros fundadores da URSS.

Na segunda guerra mundial, Belarús foi a primeira república soviética en ser ocupada pola Alemaña nazi entre 1941 e 1944. Logo da derrota alemá, contoulla entre os membros fundadores da ONU en 1945, ofrecendo representantes separados dos da URSS.

A súa proximidade con Moscova obrigou a Belarús a converterse en destino de millóns de refuxiados, desprazados pola durísima política de recolocación de poboacións durante o goberno de Iosif Stalin.

Tras 20 anos de padecementos económicos, Belarús conseguiu converterse dun país agrícola a un industrial e de posuír un 90% de campesiñado a ostentar a maioría da súa poboación ocupada na produción industrial.

Ata 1985, os seus representantes votaron solidariamente cos dos rusos no Partido Comunista Soviético, pero logo comezou a tomar camiños independentes.

Belarús declarou a independencia da URSS o 27 de xullo de 1990 e se fixo efectiva no ano seguinte tras a caída definitiva do sovietismo. A continuación, o país asinou un importante acordo de cooperación económica coas tamén ex repúblicas soviéticas de Casaquistán e Uzbekistán.

O 8 de decembro de 1991, os líderes de Rusia (Boris Eltsin), Ucraína (Leonid Kravchuk), e Belarús (Stanislav Shushkevich) reuníronse en Belavezhskaya Pushcha (Belarús), para emitir unha declaración pola que a URSS foi disolta e substituída pola Comunidade de Estados Independentes (CEI).

Logo, Belarús converteuse nunha república independente tanto de Rusia como da CEI. O seu primeiro presidente, Aliaksandr Lukašenka, viuse cercado por acusacións de violacións aos dereitos humanos, ao que se sumou unha grave crise económica en 1998. A oposición boicoteou as eleccións de 2000, pero Lukašenka conseguiu ser reelecto no ano seguinte.

Escudo da República Socialista Soviética de Belarús
Bandeira da República Socialista Soviética de Belarús

Goberno e política
------------------

*Artigo principal**:* Goberno e política de Belarús.
Antigamente formaba unha das 15 Repúblicas Socialistas Soviéticas da URSS ata o ano 1991. Gozaba dun Soviet Supremo de 421 deputados, dos cales 319 eran belarusos, 69 rusos, 13 ucraínos, 4 polacos e 2 xudeus; deles, 292 eran membros do PCUS e 153 eran mulleres.

O 24 de agosto de 1991 proclamouse república independente, e o 17 de setembro tomou o nome de Belarús. Adoptou unha constitución democrática o 15 de marzo de 1994, pola que establecía a forma de goberno republicana presidencialista cun parlamento de 360 deputados (reducidos en 1995 a 198). Actualmente posúe unha cámara alta composta por 64 curuis, dos cales 56 son elixidos polas asembleas rexionais e 8 polo presidente da nación. A cámara baixa ou de representantes conta con 110 deputados.

O poder executivo é exercido por un presidente, un vicepresidente e un primeiro ministro.

A lingua oficial é o belaruso, polo menos en teoría, pois o ruso é cooficial novamente desde 1995; é unha incógnita o papel oficial das outras linguas faladas no territorio (como o polaco).

O 14 de maio de 1995 un referendo outorgou poderes ao presidente Aliaksandr Lukašenka para disolver o parlamento e aumentar o grao de integración económica con Rusia. Un novo referendo, o 24 de novembro de 1996, permitía unha nova constitución que incrementaba aínda máis os poderes presidenciais.

Organización político-administrativa
------------------------------------

*Artigo principal**:* Subdivisións de Belarús.
Actualmente Belarús divídese en 6 rexións chamadas *voblasts* (vobłasć), que levan o nome das cidades que serven de centro administrativo. Cada un dos voblast ten un poder lexislativo provincial, chamado oblsovet (Consello do oblast), que é escolleito polos residentes de cada voblast, e un Poder Executivo Provincial, elixido o xefe polo Presidente. Os voblasts subdivídense en raións (distritos). Tal como os voblasts, cada raión ten a súa autoridade lexislativa propia (raisovet) que son escolleitos polos seus habitantes, e unha autoridade executiva nomeada por poderes executivos máis altos. Dende o 2002, hai seis voblasts, 118 raións, 102 cidades e 108 asentamentos urbanos.

A capital Minsk é unha rexión especial. 
A cidade de Minsk está dirixida por un comité executivo e ten unha carta da autonomía dada polo goberno nacional.

1. Minsk.
2. Rexión de Brest - centro administrativo: Brest.
3. Rexión de Homieĺ - centro administrativo: Homieĺ.
4. Rexión de Hrodna - centro administrativo: Hrodna.
5. Rexión de Mahilioŭ - centro administrativo: Mahilioŭ.
6. Rexión de Minsk - centro administrativo: Minsk.
7. Rexión de Viciebsk - centro administrativo: Viciebsk.

Xeografía
---------

*Artigo principal**:* Xeografía de Belarús.
A República de Belarús está situada ao leste do continente europeo, e rodeada por Rusia, Lituania, Letonia, Polonia e Ucraína. En concreto, atópase entre as latitudes 51° e 57° N, e as lonxitudes 23° e 33° L. A súa extensión de norte a sur é de 560 km, e de oeste a leste de 650 km.

É un estado case completamente chairo: a súa máxima altura non chega a superar os 300 m.

O país divídese en tres rexións xeográficas ben diferenciadas: a do norte, poboada de lagos glacióxenos; a meseta boscosa central; e a parte meridional, moi pantanosa e completamente deshabitada chamada Pantanos de Prypett.

Existen en Belarús máis de 4000 lagos, pantanos e ríos que cobren o 20% da superficie do país.

### Cidades

Lista das 11 principais cidades de Belarús:

| Principais cidades de Belarús |
| --- |
| Nome | Nome cirílico | Voblast | Poboación(2018) |
| 1 | Minsk | *Мінск* | Minsk | 1 982 444 |
| 2 | Homieĺ | *Гомель* | Homieĺ | 535.693 |
| 3 | Mahilioŭ | *Магілёў* | Mahilioŭ | 381.353 |
| 4 | Hrodna | *Гродна* | Hrodna | 370.919 |
| 5 | Viciebsk | *Віцебск* | Viciebsk | 370.298 |
| 6 | Brest | *Брэст* | Brest | 347.576 |
| 7 | Babrujsk | *Бабруйск* | Mahilioŭ | 217.546 |
| 8 | Baranavičy | *Баранавiчы* | Brest | 179.166 |
| 9 | Barysaŭ | *Барысаў* | Minsk | 143.051 |
| 10 | Pinsk | *Пінск* | Brest | 137.961 |
| 11 | Orsha | *Орша* | Viciebsk | 115.052 |

Clima
-----

O clima é moi diferente segundo se trate das rexións occidental ou oriental do país.

Ao oeste, na zona próxima ao Báltico, chove en abundancia e a temperatura é moderada. A zona leste, pola contra, é moi seca e padece grandes variacións de temperatura.

Economía
--------

*Artigo principal**:* Economía de Belarús.

Ecoloxía
--------

Belarús sofre dous grandes problemas ambientais: a contaminación química da terra polo exceso de pesticidas, e unha continua e elevada taxa de radioactividade produto do accidente sufrido en 1986 pola central nuclear de Chernobyl (Ucraína).

Demografía
----------

*Artigo principal**:* Demografía de Belarús.
Evolución da poboación do país entre 1960 e 2010, en miles de habitantes.
Belarús é etnicamente homoxénea: está poboada principalmente por belarusos (83,7%), rusos (8,3%), polacos (3,1%), ucraínos (1,7%) e outros (3,2%) (2009).

A maioría dos indicadores demográficos son similares aos doutros países europeos, tales como a taxa de crecemento da poboación e a taxa natural de crecemento negativa.

Nos últimos doce anos a Igrexa greco-católica de Belarús cuadruplicou o número das súas parroquias, ata un total de 432, agrupadas en catro dioceses. O 80% da poboación profesa esta crenza (200). Tamén hai adeptos á Igrexa Ortodoxa, é a súa maioría os rusos.

O 69,5% dos habitantes teñen entre 15 e 64 anos de idade (2005) e o analfabetismo é sumamente baixo: soamente o 0,4% en 2003.

Deportes
--------

*Artigo principal**:* Deporte de Belarús.
* Belarús nos Xogos Olímpicos
* Selección de Fútbol

O actual personaxe ilustre de Belarús é o xogador do Arsenal Alexander Hleb.

Cultura
-------

*Artigo principal**:* Cultura de Belarús.
O notable poeta belaruso Adam Mickiewicz, amigo de Frédéric Chopin e nacionalizado polaco, foi un dos principais líderes do movemento independentista polaco respecto de Rusia. Tamén podemos destacar a Yanka Kupala (Iván Dominikovich Lucevich) que foi o creador da lingua literaria belarusa.

Belarús ten catro sitios declarados patrimonio mundial, con dous deles sendo compartidos entre Belarús e os seus países veciños. Os catro son: O complexo do Castelo Mir; O castelo Niasvizh; a Belovezhskaya Pushcha (compartida con Polonia); e o Arco Xeodésico de Struve (compartido con Estonia, Finlandia, Letonia, Lituania, Noruega, Moldavia, Rusia, Suecia e Ucraína).

A dieta típica dos belarusos inclúe o pan, as papas, o repolo e o porco. Os belarusos tamén tenden a comer pequenas porcións de comida na mañá aínda que se serven comidas moi abundantes ao xantar e cear. Algúns dos pratos máis amplamente servidos en Belarús inclúen a "kotleta po krestyansky", unha mestura de costela de porco servida en salsa de champiñóns; unha sopa chamada "shtchi" que inclúe chucrut, patacas e cebola frita; e o "kalachi". Aos invitados estranxeiros, sérvenlles pan de centeo cun chisco de sal nun lado e élles ofrecido nun pano tradicional, chamado "rushnik".

**Festas**| Data | Nome en galego | Nome local | Observacións |
| --- | --- | --- | --- |
|
| 1 de xaneiro | Ano novo | Новы год |  |
| 7 de xaneiro | Nadal da Igrexa Ortodoxa | Каляды праваслаўныя |  |
| 8 de marzo | Día Internacional da muller | Міжнародны жаночы дзень |  |
| 15 de marzo | Día da constitución | Дзень Канстытуцыі | Adoptado en 1994 |
| 1 de maio | Día do Traballo | Дзень Працы |  |
| 9 de maio | Día da Vitoria | Дзень Перамогі | Denota a vitoria contra a Alemaña Nazi na segunda guerra mundial (Gran Guerra Patriótica) |
| 3 de xullo | Día da Independencia | Дзень Незалежнасьці | Adoptado en 1996 |
| 7 de novembro | Día da Revolución de Outubro | Дзень Кастрычніцкай рэвалюцыі |  |
| 25 de decembro | Nadal da Igrexa católica | Каляды каталіцкія |  |
| Movible | Semana Santa Ortodoxa | Вялікдзень праваслаўны |  |
| Movible | Semana Santa católica | Вялікдзень каталіцкі |  |
| 9 días logo da Pascua Ortodoxa | Día da conmemoración | Радуніца |  |

Notas
-----

1. ↑  "Lukashenko nombra nuevo primer ministro a dos meses de las presidenciales". *La Vanguardia* (en castelán). 4 de xuño de 2020. Consultado o 15 de xuño de 2020.
2. ↑  FAO (ed.). "Información sobre a auga e a agricultura da FAO" (en inglés). Consultado o 2018-07-02.
3. 1 2  Belarus – Economy Overview Arquivado 30 de abril de 2020 en Wayback Machine. cia.gov. Consultado o 22 de abril de 2018.
4. ↑  Definicións no *Dicionario da Real Academia Galega* e no Portal das Palabras para *bielorruso*.
5. ↑  Definicións no *Dicionario da Real Academia Galega* e no Portal das Palabras para *belaruso*.
6. ↑  "Key facts about Belarus". Arquivado dende o orixinal o 25 de xuño de 2020. Consultado o 3 de xuño de 2021.
7. ↑  Belstat.gov.by (ed.). "Contents". Arquivado dende o orixinal o 27 de novembro de 2012. Consultado o 22 de xullo de 2014.
8. ↑  Abdelal, Rawi (2001). *National purpose in the world economy: post-Soviet states in comparative perspective*. Cornell University Press. p. 131. ISBN 978-0-8014-3879-0.
9. ↑  Taylor & Francis Group (2004). Routledge, ed. *Europa World Year, Book1*. p. 713. ISBN 978-1-85743-254-1.
10. ↑  Axell, Albert (2002). Carroll & Graf Publishers, ed. *Russia's Heroes, 1941–45*. p. 247. ISBN 0-7867-1011-X.
11. ↑  "Office for Democratic Institutions and Human Rights – Elections – Belarus". Consultado o 22/07/2014.
12. ↑  "Belarus's election: What should the EU do about Belarus? | The Economist". 27 de decembro de 2010. Consultado o 22/07/2014.
13. ↑  "Foreign Secretary expresses UK concern following Belarus elections". Arquivado dende o orixinal o 13/05/2011. Consultado o 22/07/2014.
14. ↑  "World Factbook (2007) – Belarus – People". CIA. 2007. Arquivado dende o orixinal o 30 de abril de 2020. Consultado o 7 de novembro de 2007.
15. ↑  "Беларусь или Белоруссия? Еще раз о том, как нам правильно называться". *TUT.BY* (en ruso). 2007-03-23. Arquivado dende o orixinal o 13 de maio de 2019. Consultado o 2019-05-13.
16. ↑  "Bielorrusia". *lema.rae.es*. Consultado o 2019-05-13.
17. ↑  Fernando Duarte Carvalho; North Atlantic Treaty Organization (2004). *Defence Related SME's: Analysis and Description of Current Conditions*. IOS Press. ISBN 1586034081.
18. ↑  "About Minsk". Minsk City Executive Committee. Consultado o 3 de agosto de 2010.
19. ↑  "Coordinates of the extreme points of the state frontier. Main Geographic Characteristics of the Republic of Belarus". *Land of Ancestors*. the Scientific and Production State Republican Unitary Enterprise "National Cadastre Agency" of the State Property Committee of the Republic of Belarus. 2011. Arquivado dende o orixinal o 21 de setembro de 2013. Consultado o 11 de setembro de 2013.
20. ↑  "City Population – Einwohnerzahlen der Städte Weißrusslands". Arquivado dende o orixinal o 16 de xuño de 2013. Consultado o 14 de maio de 2018.
21. ↑  "Census 2009" (PDF). Arquivado dende o orixinal (PDF) o 28 de xullo de 2017. Consultado o 29 de xullo de 2018.

|  |  |
| --- | --- |
|  | Wikimedia Commons ten máis contidos multimedia na categoría:  ***Belarús Modificar a ligazón no Wikidata*** |

| * v
* c
* e
Países e dependencias de Europa |
| --- |
| Estados soberanos | 
* Acerbaixán
* Albania
* Alemaña
* Andorra
* Armenia
* Austria
* Belarús
* Bélxica
* Bosnia e Hercegovina
* Bulgaria
* Casaquistán
* Chipre
* Cidade do Vaticano
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Islandia
* Irlanda
* Italia
* Letonia
* Liechtenstein
* Lituania
* Luxemburgo
* Macedonia do Norte
* Malta
* Moldavia
* Mónaco
* Montenegro
* Noruega
* Países Baixos
* Polonia
* Portugal
* Reino Unido
* República Checa
* Romanía
* Rusia
* San Marino
* Serbia
* Suecia
* Suíza
* Turquía
* Ucraína
* Xeorxia

 |  |
| Estados conrecoñemento limitado | 
* Abkhazia
* Artsakh
* Chipre do Norte
* Kosovo
* Osetia do Sur
* Transnistria

 |
| Dependencias | 

|  |  |
| --- | --- |
| Dinamarca | 
* Illas Feroe
	+ país autónomo do Reino de Dinamarca

 |
| Reino Unido | 
* Akrotiri e Dhekelia
	+ bases soberanas
* Xibraltar
	+ Territorio Británico de Ultramar
* Guernsey
* Illa de Man
* Jersey
	+ dependencias da Coroa

 |

 |
| Áreas especiais desoberanía interna | 

|  |  |
| --- | --- |
| Finlandia | 
* Illas Åland
	+ rexión autónoma suxeita á convención de Åland de 1921

 |
| Noruega | 
* Svalbard
	+ área non incorporada suxeita ao Tratado de Svalbard

 |
| Reino Unido | 
* Irlanda do Norte
	+ país do Reino Unido suxeito ao Acordo de Belfast

 |

 |

| * v
* c
* e
Países de lingua eslava |
| --- |
| Eslavos do oeste | 
* República Checa República Checa
* Polonia Polonia
* Eslovaquia Eslovaquia

 |
| Eslavos do sur | 
* Bosnia e Hercegovina Bosnia e Hercegovina
* Bulgaria Bulgaria
* Croacia Croacia
* Macedonia do Norte Macedonia do Norte
* Montenegro Montenegro
* Serbia Serbia
* Eslovenia Eslovenia

 |
| Eslavos do leste | 
* Belarús Belarús
* Rusia Rusia
* Ucraína Ucraína
* *Transnistria Transnistria*  (Non recoñecido)

 |

|  |  |
| --- | --- |
| Control de autoridades | 
* Wd: Q184
* WorldCat
* VIAF: 122714179
* BLBNB: 000072460
* BMT: 167069
* BNE: XX451313
* BNF: 153259176
* BRE: 3832136
* CiNii: DA12328215
* EBID: ID
* FAST: 1260637
* GEC: 0010022
* GeoNames: 630336
* GeoNLP: oJwN3n
* GiantBomb: 3035-2879
* GND: 4079143-9
* HDS: 042855
* ISNI: 0000 0001 2171 2080
* LCCN: n91128701
* MusicBrainz: ID
* NDL: 00577502
* NKC: ge128882
* OSM: 59065
* Orthodox Encyclopedia: 77856
* SELIBR: 171858
* SUDOC: 027501086
* TGN: 7006657
* Treccani: bielorussia

 |

|  |  |
| --- | --- |
| Identificadores | 
* MeSH: D002094
* UMLS: C0006539

 |